**Περιοδικό σχολικό έντυπο ΤΕΥΧΟΣ 4ο**

**3ου ΕΠΑ.Λ Αχαρνών ΑΦΙΕΡΩΜΑ : ΠΟΛΕΜΟΣ**

**ΣΧΟΛΙΚΟ ΕΤΟΣ 2021-2022**

****

**Στις ΕΠΑ.Λ3εις**

**ΣΥΓΓΡΑΦΙΚΗ ΟΜΑΔΑ**: Δερματάς Α.-Καμίτση Α.- Κεραμιώτης Β.- Δήμου Β.

**ΥΠΕΥΘΥΝΟΙ ΕΠΙΛΟΓΗΣ ΕΙΚΟΝΩΝ:** Ζούνης Β.-Καλημέρη Δ.-Κίτσας Ρ.- Καραμπεσίνη Ε. Ζόπας Κ.

**ΥΠΕΥΘΥΝΟΙ ΜΟΡΦΟΠΟΙΗΣ ΚΕΙΜΕΝΩΝ:** Καράβολας Ε.- Καράμπαλης Ν.- Γκούβρα Μ.- Κιτσαράς Π.

**ΥΠΕΥΘΥΝΟΙ ΨΥΧΑΓΩΓΙΑΣ:** Αλεβίζου Α.- Δαμάσκου Α. Γεωργιάδη Π.

**ΑΡΧΙΣΥΝΤΑΚΤΕΣ:** Δρίτσας Γ.- Βερεσίδη Χ.- Καλλιγέρη Μ.- Ερμπολίδου Ο.- Μουστακάτος Σ.- Παναγιωτάκης Μ.

**ΥΠΕΥΘΥΝΟΙ ΕΚΠΑΙΔΕΥΤΙΚΟΙ:** Κρεμμύδας Δημήτρης, Κακαβάκη Θεανώ



Τη Μεγάλη Τρίτη , στις 19 Απριλίου του 2022 , ένα μικρό **ελληνικό σχολείο** στο χωριό Νοβοσίλκι, στο Ντονμπάς της Ουκρανίας χτυπήθηκε από ρωσικό πύραυλο και παραδόθηκε στις φλόγες. Το κτήριο καταστράφηκε ολοσχερώς. Πώς φτάσαμε ως εδώ; Και πώς σχετίζεται ο πόλεμος στην Ουκρανία με την Ελλάδα;

ΤΟ ΧΡΟΝΙΚΟ ΤΟΥ ΠΟΛΕΜΟΥ

Στις 24 Φεβρουαρίου τα ξημερώματα, ο Ρώσος πρόεδρος Βλαντίμιρ Πούτιν ανακοινώνει «στρατιωτική επιχείρηση» στην Ουκρανία για να υπερασπιστεί τις αυτοαποκαλούμενες αυτονομιστικές «δημοκρατίες» του Ντονέτσκ και του Λουγκάνσκ, των οποίων την ανεξαρτησία είχε αναγνωρίσει τρεις μέρες πριν.

Ο ηγέτης της Ουκρανίας Βολοντίμιρ Ζελένσκι ανακοινώνει επιστράτευση.

Το πρωί ρωσικές χερσαίες δυνάμεις εισέρχονται σε ουκρανικό έδαφος από τη Ρωσία και τη Λευκορωσία.

Στις 26 Φεβρουαρίου, ο ρωσικός στρατός λαμβάνει εντολή να επεκτείνει την επίθεσή του στην Ουκρανία «προς όλες τις κατευθύνσεις».

Στις 27, ο Πούτιν ανακοινώνει ότι θέτει σε ύψιστο συναγερμό την «αποτρεπτική δύναμη» του ρωσικού στρατού, η οποία περιλαμβάνει πυρηνικό οπλοστάσιο της χώρας.



Στις 3 Μαρτίου, Ουκρανοί αξιωματούχοι επιβεβαιώνουν την κατάληψη της Χερσώνας από τον ρωσικό στρατό, της πρώτης μεγάλης πόλης που πέφτει υπό τον έλεγχό του.

Στο Κίεβο, κατά τη διάρκεια της νύχτας ακούγονται ισχυρές εκρήξεις. Χιλιάδες γυναίκες και παιδιά κοιμούνται τις τελευταίες νύχτες στο μετρό, που έχει μετατραπεί σε καταφύγιο αεροπορικών επιδρομών.

Ο πόλεμος είναι ακόμη σε εξέλιξη και αναμένεται να διαρκέσει σύμφωνα με τις επίσημες δηλώσεις των εμπλεκόμενων.

ΤΟ ΕΛΛΗΝΙΚΟ ΣΤΟΙΧΕΙΟ ΣΤΗΝ ΟΥΚΡΑΝΙΑ

Τα γεγονότα , αν και συμβαίνουν αρκετά μακριά μας, μας επηρεάζουν άμεσα. Ένας λόγος είναι και η έντονη παρουσία του ελληνικού στοιχείου στην Ουκρανία.

Η Ουκρανία είναι σήμερα ίσως η μόνη χώρα στον κόσμο όπου υπάρχουν σημαντικές κοινότητες Ελλήνων που φτάνουν περίπου τους 150.000.

Οι Έλληνες της Ουκρανίας έχουν πίσω τους μια μακρά ιστορία 2.500 ετών. Ηδη από τον 6ο αιώνα είχε αρχίσει η ελληνική εποίκιση στα παράλια της Μαύρης Θάλασσας και στην χερσόνησο της Κριμαίας. Και η παρουσία αυτή των Ελλήνων είναι αδιάλειπτη εδώ και 27 αιώνες. Το 1777, μετά την προσάρτηση της Κριμαίας στη Ρωσία, η Μεγάλη Αικατερίνη διέταξε την εγκατάσταση όλων των Ελλήνων από τη χερσόνησο στη Βόρεια Αζοφική, έτσι έγιναν γνωστοί ως Έλληνες της Αζοφικής.

Εκεί θα ιδρύσουν μια νέα πόλη, στην οποία θα δώσουν το όνομα της Παναγίας και θα ονομαστεί Μαριούπολη.  Η Μαριούπολη με σχεδόν μισό εκατομμύριο κατοίκους είναι το κέντρο του ελληνισμού της Ουκρανίας, κάτι που μαρτυρεί και το όνομα της πόλης.

ΟΙ ΣΥΝΕΠΕΙΕΣ

Πέρα από τη μεγάλη ανθρωπιστική κρίση που δημιουργείται ,το κύμα προσφύγων, τις ηθικές συνέπειες, το φόβο, την εξαχρείωση, την υποχώρηση της εμπιστοσύνης στη σύγχρονη δημοκρατία προκύπτουν κι άλλα προβλήματα πιο πρακτικά.



Ο πόλεμος προκάλεσε θεαματική άνοδο της αξίας του πετρελαίου με τις τιμές του μαύρου χρυσού να κυμαίνονται πλέον από 120 έως 140 δολάρια το βαρέλι, πράγμα που έχει ως συνέπεια και την άνοδο των τιμών του φυσικού αερίου και ακολούθως την άνοδο των τιμών των εμπορευμάτων. Ακρίβεια, πληθωρισμός, μείωση της αγοραστικής δυνατότητας, επενδυτικός δισταγμός και επιβράδυνση της οικονομικής ανάπτυξης, τόσο για τη Δύση όσο και την Ανατολή.

Μια νέα οικονομική κρίση που την ανταγωνίζεται μια άλλη ακόμη πιο σοβαρή, η ενεργειακή. Και το επιστέγασμα αυτού του εφιάλτη η πυρηνική απειλή. Η ισορροπία του τρόμου μπορεί να μετατραπεί σε πραγματικότητα της φρίκης αν τελικά πραγματοποιηθούν οι απειλές για χρήση πυρηνικών όπλων.

Είναι απόδειξη αυτός ο πόλεμος για το πόσο στενά συνδέονται πια οι γειτονιές της σύγχρονης παγκοσμιοποιημένης κοινωνίας. Τόσο στενά που δεν κανείς μας δεν έχει το δικαίωμα να αδιαφορήσει.

**ΠΥΡΗΝΙΚΗ ΑΠΕΙΛΗ**

Εβδομήντα επτά χρόνια έχουν περάσει από τις πρώτες ρίψεις ατομικών βομβών στη Χιροσίμα και το Ναγκασάκι στις 6 και 9Αυγούστου 1945 αντίστοιχα. Στα χρόνια που ακολούθησαν μετά τη λήξη του Β΄ Παγκοσμίου Πολέμου ο ανταγωνισμός μεταξύ των δύο υπερδυνάμεων, Η.Π.Α και Σοβιετικής Ένωσης εντάθηκαν. Στον πυρετό του ψυχρού πολέμου οι δύο αυτοκρατορίες τελειοποίησαν την πολεμική τους τεχνολογία με τη δημιουργία πυρηνικών όπλων νέας γενιάς, τα οποία είχαν απείρως περισσότερες καταστροφικές δυνατότητες από τις πρώτες πυρηνικές βόμβες. Και παρά την επίγνωση ότι η χρήση πυρηνικών όπλων θα ακύρωνε την οποιαδήποτε νίκη, και παρ’ ότι υπογράφθηκαν διάφορες συμφωνίες για τον περιορισμό των πυρηνικών και τη διάθεση της χρήσης της πυρηνικής ενέργειας μόνο σε ειρηνικούς σκοπούς, σήμερα τα κράτη μπαίνουν σε μια νέα κούρσα πυρηνικών εξοπλισμών. Στη σκιά του πολέμου της Ουκρανίας η Ευρώπη και μαζί της όλος ο κόσμος παραλύουν από την ψυχρή ανάσα ενός ενδεχόμενου πυρηνικού πολέμου.

Τι θα συμβεί αλήθεια την επόμενη μέρα; Τι θα ακολουθήσει αν πραγματοποιηθεί η χρήση σε μεγάλη κλίμακα πυρηνικών όπλων; Σύμφωνα με ένα σενάριο ο καπνός από τις πυρηνικές εκρήξεις θα ανέβει στην ατμόσφαιρα σε ύψος τουλάχιστον 12 χιλιομέτρων και θα καλύψει σταδιακά όλη τη γη με αποτέλεσμα να καλύψει τον ήλιο. Θα ακολουθήσει πυρηνικός χειμώνας, κατά τη διάρκεια του οποίου θα επικρατεί σκοτάδι και κρύο. Στη συνέχεια θα πέσει τοξικό χιόνι που θα καλύψει τα πάντα. Ο συνδυασμός του κρύου με την κατά 45% λιγότερη βροχή θα καταστήσει το έδαφος ανίκανο να μπορέσει να αναπτύξει φυτά και δέντρα ενώ την ίδια στιγμή οι θάλασσες και οι ωκεανοί θα αλλάξουν σύσταση αφού δεν θα μπορεί να απορροφηθεί το διοξείδιο του άνθρακα ώστε να γίνουν περισσότερο όξινοι με αποτέλεσμα τον αφανισμό του μεγαλύτερου μέρους της θαλάσσιας ζωής.



Αλλά και με τη ρίψη μίας μόνο ατομικής βόμβας με ισχύ όπως εκείνη της Χιροσίμα και του Ναγκασάκι όσοι δεν εξαϋλωθούν και επιζήσουν εάν βρίσκονται σε μια ακτίνα 2 χιλιάδων τετραγωνικών μέτρων  από το κέντρο της έκρηξης, θα πεθάνουν τις επόμενες ώρες (το 90% από αυτούς). Όσοι βρίσκονται σε μεγαλύτερη ακτίνα θα πάθουν αμέσως εγκαύματα τρίτου βαθμού αφού η λάμψη και μόνο της έκρηξης που θα έρθει σε επαφή με το δέρμα τους θα τους κατακάψει. Όσο για τους επιζήσαντες το μέλλον τους θα είναι προδιαγεγραμμένο , καθώς θα τους περιμένει ένας αργός και μαρτυρικός θάνατος, είτε από πείνα είτε από αφυδάτωση είτε από καρκίνο.

Πόσο εύκολο είναι να γίνει ένας πυρηνικός πόλεμος; Κι αν έναν πόλεμο τέτοιου είδους τον αποτρέπει η ισορροπία του τρόμου, πόσο εύκολο είναι να γίνει ένα πυρηνικό ατύχημα; Πάρα πολύ εύκολο και παρ’ όλα τα πρωτόκολλα ασφαλείας. Αρκεί το πάτημα ενός κουμπιού. Και πόσο πιθανό είναι να «πατηθεί» αυτό το κουμπί;



Ένα μήνα πριν αξιωματούχοι της ουκρανικής κυβέρνησης δήλωσαν ότι οι ζημιές από τις ρωσικές δυνάμεις άφησαν τον εγκαταλελειμμένο πυρηνικό σταθμό του Τσερνόμπιλ «αποσυνδεδεμένο» από την εξωτερική ηλεκτρική ενέργεια. Η ρυθμιστική αρχή της Ουκρανίας για τα πυρηνικά δήλωσε ότι οι εφεδρικές γεννήτριες είχαν καύσιμα για να λειτουργήσουν για 48 ώρες, και περιέγραψε μια τρομακτική εικόνα για το τι θα μπορούσε να συμβεί αν το εργοστάσιο παρέμενε εκτός δικτύου ηλεκτροδότησης για περισσότερο χρόνο από αυτό. Ας σημειωθεί ότι η διαρκής ηλεκτροδότηση του εργοστασίου είναι απαραίτητη ώστε να μην ενεργοποιηθούν οι πυρηνικοί αντιδραστήρες.

Δεν υπάρχει λοιπόν καμία ισορροπία στους πυρηνικούς εξοπλισμούς. Όλα κρέμονται από μια κλωστή. Δεν έχουμε το δικαίωμα να αδιαφορήσουμε. Αυτός ο πόλεμος πρέπει να σταματήσει άμεσα. Αυτός και κάθε πόλεμος. Αν θέλουμε να υπάρξει μέλλον για την ανθρωπότητα σ’ αυτόν ή σε οποιονδήποτε άλλο πλανήτη.

**Η ΟΥΚΡΑΝΙΑ ΚΑΙ Η ΕΛΛΗΝΙΚΗ ΕΠΑΝΑΣΤΑΣΗ**

****

**Το γαλάζιο μας ενώνει…**

Αν και η έννοια του πολέμου έχει αρνητικό περιεχόμενο, ορισμένους πολέμους τους χαρακτηρίζουμε δίκαιους με την έννοια ότι υπηρετούν ένα υψηλό ιδανικό. Ως ένας δίκαιος πόλεμος μπορεί να χαρακτηρισθεί και ο ελληνικός απελευθερωτικός αγώνας του 1821. Φέτος συμπληρώθηκαν ακριβώς 201 χρόνια από τότε.

Ποια ήταν τα θεμέλια αυτής της Επανάστασης; Το 1814 ιδρύθηκε στην Οδησσό της Ουκρανίας η Φιλική Εταιρεία. Το γεγονός αυτό αναμφισβήτητα έθεσε τα θεμέλια για την ευόδωση των σκοπών της Επανάστασης. Την ίδια χρονιά λειτούργησε στην Οδησσό και το πρώτο ελληνικό σχολείο. Αλλά ποια σχέση μπορεί να είχε η υπαγόμενη τότε στη Ρωσική Αυτοκρατορία Ουκρανία με την Ελλάδα;

Οι αρχαίοι Έλληνες ονόμαζαν την Κριμαία Ταυρίδα σύμφωνα με το όνομα των κατοίκων της, των Ταύρων. Ο Ηρόδοτος αναφέρει ότι ο Ηρακλής όργωσε αυτή τη γη χρησιμοποιώντας ένα γιγάντιο ταύρο.

Στα τέλη του 5ο αιώνα οι αρχαίοι Έλληνες αποικιστές άρχισαν να εγκαθίστανται κατά μήκος της Μαύρης Θάλασσας. Κάπου εκεί βρισκόταν και η μυθική Κολχίδα από όπου ο Ιάσονας πήρε το χρυσόμαλλο δέρας. Η ελληνική παρουσία στην περιοχή μετρά από τότε έως και σήμερα. Ιδιαίτερα μετά την υπογραφή της συνθήκης του Κιουτσούκ – Καϊναρτζή η ελληνική παροικία της Ουκρανίας μεγάλωσε και ενίσχυσε τον ρόλο της στη δημόσια ζωή.



**Ελληνική Επανάσταση/Φ. Μποροντάεβ (15 ετών) Οδησσός**

Mέχρι και την περυσινή χρονιά, η Οδησσός τιμούσε με λαμπρότητα την επέτειο της

25ης Μαρτίου. Συνδεδεμένος με την επέτειο θα μπορούσε να πει κανείς ότι είναι και ο παιδικός διαγωνισμός ζωγραφικής ο οποίος διοργανώνεται σε ετήσια βάση από το παράρτημα του Εθνικού Ιδρύματος Πολιτισμού στην Οδησσό και απευθύνεται σε παιδιά ως 12 ετών. Το θέμα του εφετινού, 27ου κατά σειρά, διαγωνισμού παιδικής ζωγραφικής – αφιερωμένου για μία ακόμη χρονιά στην 25η Μαρτίου- ανακοινώθηκε τον Νοέμβριο του 2021 αλλά δυστυχώς προέκυψαν τα δραματικά γεγονότα της ρωσικής εισβολής στην Ουκρανία. Ωστόσο, με ανακοίνωσή του το Ελληνικό Ιδρυμα Πολιτισμού κάλεσε όσα παιδιά έχουν την δυνατότητα να στείλουν τα έργα τους ηλεκτρονικά. Μεταξύ άλλων η ανακοίνωση περιελάμβανε και το εξής μήνυμα:«Στου δύο προτελευταίους διαγωνισμούς ζωγραφίσατε τους ήρωες του Αγώνα, τους θαυμάσατε! Σήμερα, οι ήρωες της Ουκρανίας αγωνίζονται με θάρρος και αυταπάρνηση για την ελευθερία και την ανεξαρτησία της Ουκρανίας! Μαζί τους όλος ο λαός, όλη η χώρα! Εκφράζουμε την υποστήριξή μας σε όλους τους πολίτες της Ουκρανίας».


Και πώς να μη συμπάσχουμε με τον Ουκρανικό Λαό; Πώς να μην αισθανόμαστε αλληλέγγυοι, αφού δύο αιώνες πριν οι πρόγονοί μας διεκδίκησαν την εθνική ανεξαρτησία μαζί με το δικαίωμα της αυτοδιάθεσης, ακριβώς όπως συμβαίνει σήμερα στην Ουκρανία. Ο πόλεμος αυτός αναβιώνει τον δίκαιο αγώνα ενός νεαρού εθνικού κράτους απέναντι σε μια αυτοκρατορική δύναμη που επιμένει να τους θεωρεί υπηκόους του παλιού της μεγαλείου. Ποιον παραλληλισμό άραγε μας φέρνει στο νου;

Ας κρατήσουμε τις όμορφες εικόνες, αυτές που μας ετοίμασαν τα παιδιά της Ουκρανίας. Εικόνες που μας ενώνουν με δεσμούς αλήθειας.



**Για την απελευθέρωση της Ελλάδας/Ελια Χοχλόβα (12 ετών), Οβιδιούπολη**

**Ο ΠΥΡΗΝΙΚΟΣ ΟΛΕΘΡΟΣ ΣΤΟΝ ΚΙΝΗΜΑΤΟΓΡΑΦΟ**



Testament (1983) Μια γυναίκα σε μια πόλη έξω από το Σαν Φρανσίσκο προσπαθεί να φροντίσει την οικογένειά της μετά από μια πυρηνική επίθεση. Οι άνθρωποι πεθαίνουν από τη ραδιενέργεια μέσα στο χάος, αλλά η μητέρα επιδεικνύει τεράστια ψυχική δύναμη και συνεχίζει τον αγώνα της ώστε να βοηθήσει ξένα παιδιά, αλλά κι όσους έχουν επιβιώσει από την οικογένεια της.




Τhe Day After (1983)  δύο οικογένειες από το Κάνσας που προσπαθούν να επιβιώσουν από μια πυρηνική επίθεση. Πιο τρομακτική από την ίδια την επίθεση, είναι η μετατραυματική περίοδος όπου ένα σωρό άνθρωποι σε σοκαριστική κατάσταση, στρέφονται στην κυβέρνησή τους για βοήθεια και για όλες τις τις ανάγκες, που δεν υπάρχουν πια. Οι ασθένειες από τη ραδιενέργεια, οι ελλείψεις τροφίμων και καυσίμων, η πείνα, οι λεηλασίες, οι βιασμοί, έκαναν αυτήν την ταινία μια πιο δραματική εκδοχή του The Testament»



Threads (1984) Η ιστορία περιστρέφεται γύρω από μερικές οικογένειες στο Σέφιλντ του Ηνωμένου Βασιλείου, το οποίο φιλοξενεί επίσης πολλές στρατιωτικές βάσεις. Μια μέρα, ξαφνικά, ξεκινά ο πυρηνικός πόλεμος.


Ο πυρηνικός πόλεμος παρουσιάζεται με τον πιο γραφικό και ρεαλιστικό τρόπο που μπορεί κανείς να φανταστεί. Είναι η πρώτη ταινία που προσπαθεί ποτέ να δείξει τον «Πυρηνικό Χειμώνα» σε έναν ερειπωμένο πλανήτη με τον παγκόσμιο πληθυσμό να βυθίζεται στους πρώτους σκοτεινούς αιώνες.



Miracle Mile (1988) Στο Λος Άντζελες, ένας άνδρας λαμβάνει μια κλήση σε ένα τηλεφωνικό κέντρο, όπου κάποιος έχει μπει εσφαλμένα και εξευτελιστικά εξηγεί ότι το έκαναν ότι έσπρωξαν το κουμπί πυρηνικής ανταλλαγής. Η πόλη παραδίδεται στο χάος καθώς όλοι σπεύδουν πανικόβλητοι να φύγουν πριν εκδηλωθεί η επίθεση



The road (2009) Αυτή η ταινία ακολουθεί έναν άνθρωπο και τον γιο του που περιπλανιούνται στη μετα – αποκαλυπτική ερημιά ενός πυρηνικού χειμώνα. Δεν υπάρχουν λειτουργικές κοινότητες, υπάρχουν μόνο άτομα που περιπλανιούνται σε διάφορα στάδια της πείνας. Δεν συναντάς άλλους ταξιδιώτες στο δρόμο, απλά κρύβεσαι και περιμένεις να περάσουν. Η αγάπη τους για τον άλλον, είναι το μόνο πράγμα που τους κρατάει. Είναι μια βίαιη αλλά ισχυρή ιστορία.




**The Divide (2011)** Μετά από μια πυρηνική επίθεση στην Νέα Υόρκη, οι επιζώντες μαζεύονται για μέρες στο υπόγειο μιας πολυκατοικίας. Με τα τρόφιμα να λιγοστεύουν και τον φόβο για την επιβίωσης τους, οδηγούνται όλοι στα άκρα.

Πόσο πιθανός είναι ένας πόλεμος Ελλάδας - Τουρκίας στο άμεσο μέλλον;

Ιστορικοί και πολιτικοί αναλυτές διεθνώς δεν αποκλείουν αυτό το ενδεχόμενο παρ’ ότι Ελλάδα και Τουρκία ανήκουν σε κοινό αμυντικό συνασπισμό, το ΝΑΤΟ. Παρά την αναγνώριση της ίδρυσης του ελληνικού κράτους το 1830 και από την Οθωμανική Αυτοκρατορία οι δύο λαοί δε φαίνεται να έχουν πετύχει μια αποτελεσματική διευθέτηση των διαφορών τους έως σήμερα. Από την άλλη το ήδη τεταμένο κλίμα μεταξύ των δύο χωρών φαίνεται να επιβαρύνεται και από το ξέσπασμα του πολέμου της Ουκρανίας. Υπάρχει η πιθανότητα η λεγόμενη αναθεωρητική στάση της Τουρκίας έναντι των συνθηκών, η αμφισβήτηση δηλαδή της διευθέτησης των ελληνοτουρκικών συνόρων, όπως αυτή είχε επιτευχθεί με τη συνθήκη της Λοζάνης το 1923 , μετά τη μικρασιατική καταστροφή, να υποστηριχθεί και να ενισχυθεί από την επεμβατική πολιτική της Ρωσίας στην Ουκρανία.

Τι θα έλεγε άραγε σήμερα ο Ελευθέριος Βενιζέλος , ο πρωτεργάτης της συνθήκης της Λοζάνης, αν μπορούσε να μας μιλήσει; Οι μαθητές του Α1 του τρίτου ΕΠΑ.Λ Αχαρνών προετοίμασαν ερωτήσεις και με τη βοήθεια της βιβλιογραφίας και των πηγών δημιούργησαν μια φανταστική συνέντευξη με το μεγάλο πολιτικό που ανέδειξε με το μοναδικό δικό του τρόπο τα οράματα της σύγχρονης Ελλάδας.



**ΦΑΝΤΑΣΤΙΚΗ ΣΥΝΕΝΤΕΥΞΗ ΜΕ ΤΟΝ ΕΛΕΥΘΕΡΙΟ ΒΕΝΙΖΕΛΟ**

1. **Τι σας οδήγησε στη δημιουργία της Κυβέρνησης Εθνικής Αμύνης στη Θεσσαλονίκη , το 1916;**

**«Ό,τι είχαμε αποκτήσει με τη συνθήκη του Βουκουρεστίου κινδύνευε να χαθεί μετά την εισβολή των γερμανοβουλγαρικών στρατευμάτων στα μακεδονικά εδάφη. Έως τότε η πολιτική μας συνίστατο στη διατήρηση της ουδετερότητας . Μετά τα γεγονότα αυτά όμως οφείλαμε να αντιδράσουμε. Άλλωστε ήδη είχαμε κληθεί να συμμετάσχουμε στον πόλεμο με συμφέροντα ανταλλάγματα , τα οποία θα δημιουργούσαν μια Ελλάδα μεγάλη , ισχυρή , τέτοια που ούτε οι πιο αισιόδοξοι θα μπορούσαν να είχαν φαντασθεί καν πριν λίγα χρόνια»(Ε.Βενιζέλος, Υπόμνημα προς τον βασιλιά Κωνσταντίνο, 1915)**

1. **Η διαφωνία σας με τον βασιλιά Κωνσταντίνο δηλώνει και την αντίθεσή σας προς τον θεσμό της βασιλείας;**

**«Το έχω δηλώσει και στο παρελθόν ότι το Συνταγματικόν Πολίτευμα τάσσει τον βασιλέα ως ισχυρότατο παράγοντα προκειμένου να συνέχει την Πολιτεία από κάθε παρεκτροπή. Εφόσον λοιπόν έχει τα συμφέροντά του εντελώς αλληλένδετα προς τα υψηλότερα και γενικότερα συμφέροντα του έθνους , έχει στα χέρια του μεγάλη δύναμη για να πράττει το αγαθό αλλά και την ίδια στιγμή τεράστια δύναμη για να επιτρέπει το κακό, καθώς συγκρατεί την κυβέρνηση από τις παρεκτροπές στις οποίες οδηγεί η παραβίαση των νόμων. Έχω συνεπώς την ακράδαντη πεποίθηση ότι η βασιλευόμενη δημοκρατία είναι ο τύπος του πολιτεύματος που προσαρμόζεται άριστα προς την πολιτική μόρφωση του ελληνικού λαού και εξυπηρετεί με τον καλύτερο δυνατό τρόπο.» (Ομιλία στο Σύνταγμα 5-9-1910)**

1. **Αν μπορούσατε να μιλήσετε σήμερα στον εκλιπόντα βασιλιά Κωνσταντίνο, τι θα του λέγατε;**

**«Θα του ετόνιζα ότι η αιτία της διαφωνίας μου προς αυτόν ήταν η προσωπική του στάση σε ζητήματα μέγιστης εθνικής σπουδαιότητας. Σύμφωνα μ’ αυτά έκρινα ότι η βασιλική αρχή στο παρελθόν δεν ασκήθηκε εκ μέρους του με τον πιο σύμφωνο τρόπο προς τα αληθινά συμφέροντα και του βασιλικού οίκου και του έθνους. Αλλά αυτή την παρατήρηση τού την έχω ήδη κάνει ευθαρσώς , διότι οι πολιτικοί άνδρες πρέπει να έχουν το θάρρος της γνώμης τους» (Ομιλία στο Σύνταγμα 5-9-1910)**

1. **Πιστεύετε ότι θα είχε αποφευχθεί το ολοκαύτωμα των Μικρασιατών αν δεν είχε γίνει η απόβαση του ελληνικού στρατού στη Σμύρνη;**

**«Ο σκοπός μας ήταν η προστασία του ελληνικού πληθυσμού και όχι η έκθεσή του σε κίνδυνο. Θεωρώ ότι αν είχε ματαιωθεί η στρατιωτική απόβαση στη Σμύρνη οι Έλληνες θα υφίσταντο μια συστηματική και εκτεταμένη γενοκτονία , όπως εκείνη των Αρμενίων, η οποία είχε προηγηθεί.**

**Να σας θυμίσω άλλωστε ότι στη Μ. Ασία μεταβήκαμε όχι με δική μας πρωτοβουλία αλλά κατόπιν προσκλήσεως των Μεγάλων Συμμάχων και προς εξυπηρέτηση συμμαχικού συμφέροντος.» (Επιστολή Βενιζέλου προς Ουίνστον Τσώρτσιλ , 21 – 1 – 1925)**

1. **Αλήθεια, πώς θα χαρακτηρίζατε τη στάση των Μεγάλων Δυνάμεων έναντι της Ελλάδας σχετικά με το μικρασιατικό ζήτημα;**

**«Ενώ η Ελλάς εκπλήρωσε πιστά τις υποχρεώσεις της , τις οποίες ανέλαβε με τις συμφωνίες του 1918 και 1919 , δεν μπορεί δυστυχώς να λεχθεί ότι εξίσου πιστά εκπληρώθηκαν εκ μέρους όλων των Μεγάλων Συμμάχων οι υποχρεώσεις που οι ίδιοι ανέλαβαν απέναντι στην Ελλάδα με τις ίδιες συμφωνίες.» (Επιστολή Βενιζέλου προς Ουίνστον Τσώρτσιλ, 21-1-1925)**

**«Δεν εδικαιούντο οι Μεγάλοι Σύμμαχοι να μεταβληθούν σε εχθρό της Ελλάδας και να βοηθήσουν τον εχθρό της, την Τουρκία, ώστε να την καταβάλει.» (Επιστολή Βενιζέλου προς Ουίνστον Τσώρτσιλ, 21-1-1925)**

1. **Η συνθήκη των Σεβρών δεν εφαρμόστηκε ποτέ. Θεωρείτε παρ’ όλα αυτά ότι ήταν η μεγαλύτερη πολιτική σας επιτυχία;**

**«Ως συνθήκη, δηλαδή ως de facto αναγνώριση της ύπαρξης ελληνικών πληθυσμών στη Μ. Ασία και των δικαιωμάτων τους , αποτελεί πρωτοφανές διπλωματικό επίτευγμα. Ως ιστορικό τετελεσμένο σηματοδότησε την αυγή μιας νέας εποχής κατά την οποία η Ελλάδα μέλλει να διαδραματίσει τον σπουδαιότερο έναντι των βαλκανικών γειτόνων της ρόλο στη διεθνή σκηνή.**

**Δυστυχώς όμως στην πράξη απεδείχθη πιο εύθραυστη από την πορσελάνη των Σεβρών. Συνεπώς η μεγαλύτερη πολιτική μου επιτυχία δεν υπήρξε αυτή καθ’ αυτή συνθήκη αλλά η δια της συνθήκης αυτής έμπρακτη παραδοχή εκ μέρους των τεσσάρων Μεγάλων Δυνάμεων ότι η Ελλάς δεν πηγαίνει εκεί που της λείπει εθνολογική βάση.» (Υπόμνημα Βενιζέλου στο Συμβούλκιο των Τεσσάρων Μεγάλων 1918)**

1. **Γιατί πιστεύετε ότι χάσατε τις εκλογές του 1920, παρά τις επιτυχίες σας στην εξωτερική πολιτική;**

**«Ο λαός μου διατελούσε σε συνεχή σχεδόν πόλεμο από το 1912. Κι ενώ για όλους τους άλλους Συμμάχους είχε τερματισθεί από το 1918 , για τους Έλληνες διαρκούσε έως το 1920. Και όταν κατά την εκλογική περίοδο με ρωτούσαν πότε θα τελειώσει αυτός ο πόλεμος , απαντούσα ότι δεν είμαι σε θέση να ορίσω προθεσμία. Αλλά ένας από τους σκοπούς του Μεγάλου Πολέμου ήταν η εξασφάλιση της ελευθερίας των μικρών κρατών. Σύμφωνα λοιπόν με αυτές τις διακηρύξεις ο Ελληνικός Λαός θεώρησε ότι είναι ελεύθερος να καταψηφίσει την κυβέρνηση και να επαναφέρει τον βασιλιά Κωνσταντίνο.» (Επιστολή Βενιζέλου προς Ουίνστον Τσώρτσιλ)**

1. **Για ποιο λόγο αναλάβατε τον ρόλο του διαμεσολαβητή για την υπογραφή της συνθήκης της Λοζάνης , αν και δε διατελείτε πλέον πρωθυπουργός;**

**«Γνωρίζετε πόσο η είσοδος της Ελλάδας στον πόλεμο στο πλευρό των Συμμάχων ήταν αποτέλεσμα της δικής μου επιμονής. (Επιστολή Βενιζέλου προς Ουίνστον Τσώρτσιλ, 21-1-1925) Για την Ελλάδα αυτός ο πόλεμος τελειώνει σήμερα με την υπογραφή της συνθήκη αυτή. Συνεπώς η απουσία μου θα ήταν αδικαιολόγητη.»**

1. **Αν σας πρότειναν να ξαναγίνετε πρωθυπουργός της Ελλάδας σήμερα θα δεχόσασταν;**

**«Όπως είπα και πριν ο ελληνικός λαός είναι ελεύθερος να εκλέξει την κυβέρνησή του. Ασφαλώς και θα δεχόμουν αν δεχόμουν την κλήση του ελληνικού λαού αλλά με μία προϋπόθεση. Θα πρέπει την επόμενη φορά να είμαι βέβαιος ότι ο ελληνικός λαός έχει συνειδητοποιήσει πως το πρόγραμμά μου είναι πρόγραμμα μεταρρυθμίσεων. Όσο για τις θεμελιώδεις αρχές της πολιτικής μου σας τις υπενθυμίζω σε λίγες γραμμές:**

**Απόλυτος σεβασμός στη νομιμότητα.**

**Τυφλή υποταγή στους νόμους.**

**Αντίσταση σε κάθε δημαγωγία.**

**Η κυβέρνηση να είναι το μέσο και όχι ο σκοπός.»**

**(Δηλώσεις Βενιζέλου στη Βουλή 11-10-1910)**